Han begynte i Universitetsforlaget i 1976 som forlagsredaktør, og frem til 1987 hadde han forskjellige stillinger her, senest som viseadministrerende direktør og fungerende administrerende direktør. Han startet opp Ad Notam forlag i 1988 sammen med Dag Gjestland, og ble med til Gyldendal (Norge) da forlaget i 1992 ble kjøpt opp og innlemmet i det som ble til avdelingen Gyldendal Akademisk. Her var han forlagsdirektør frem til 2008, da han overtok etter Unni Fjesme som administrerende direktør i Gyldendal Norsk Forlag.